Hier is ’n belangrike brokkie inligting vir dié wat dit nog nie weet nie: Computicket bring nie deeltekens op hulle kaartjies aan nie.
Toe ek ná die bekendstelling van Leon de Kock se boek Bad Sex skarrel om betyds by die Fugard-teater te wees vir die volgende geleentheid (Poësie van Lirieke, sonder die deeltekens) het ek begin dink dat die literêre fees dalk ontaard het in ’n ander tipe feestelikheid.
Valiant was eerste aan die beurt en het die storie agter die woorde van sy legendariese liedjie “Die mystic boer” vertel. Daarna het hy die lirieke voorgelees, kompleet met mystic moves om atmosfeer te skep. Op aandrang van die ander liriekskrywers/poëte op die verhoog het hy ook die lirieke van “Waar die dromers dwaal” gelees. Die ander het binnensmonds saamgeprewel. Dit was ’n mystic moment, iets met die makings van rock ’n roll-mitologie en die heiligheid van ’n Tibettaanse dreunsang. ’n Toordery, met ander woorde. Lees ook sommer die resensie van Valiant se bundel lirieke Toorwoorde roep my hier.
Valiant Swart raak mystic met sy moves.
Lees lirieke op LitNet:
Die jaar toe pa die skottelgoedwasser gewen het